钦定古今图书集成/理学汇编/经籍典/第127卷 > 《进洪范传表》前人
## 钦定古今图书集成/理学汇编/经籍典/第127卷 > 《进洪范传表》前人

臣闻“天下之物，大小有彝，后先有伦。序者天之道，叙
之者人之道。”天命圣人以叙之，而圣人必考古成己，
然后以所尝学措之事业，为天下利，苟非其时，道不
虚行。陛下德义之高，智术之明，足以黜天下之嵬琐
而兴豪杰，以图尧、禹太平之治。而朝廷未化，海内未
服，纲纪宪令尚或纷如，意者殆当考《箕子》之所述，以
深发独智，趋时应物故也。臣尝以芜废腐馀之学，得
备论思劝讲之官，擢与大政，又弥寒暑，勋绩不效，俛
仰甚惭。谨取旧所著《洪范传》，删润缮写，辄以草芥之
微，求裕天地。〈此下疑有阙文〉